Àwa pàápàá délé, ṣùgbọ́n ìyá mi àti bàbá mi kò sí ní ilé; wọ́n ti lọ sí ilé- ìsìn mǐràn tí wọ́n pè wọ́n sí. Wọ́n tó dé, wọn kò dé, a retí, retí, wọn kò dé. Óńjẹ ọ̀sán tó jẹ, a ò mà rí wọn o. A wá óńjẹ jẹ, ṣùgbọ́n t’ìjayà t’ìjayà ni. Ẹ̀gbọ́n mi ní kí èmi máa tọ́jú àwọn àbúrò wa, kí òun tún padà lọ sí ilé àbúrò baba mi yìí láti lọ wo àwọn òbí wa. Kò pẹ́ púpọ̀, ó padà dé, ó ní kò sí ẹnìyàn kankan ní ilé títí kan ọmọ- ọ̀dọ̀ wọn. Èyí yà wá lẹ́nu ṣùgbọ́n kínni ọmọ ọdún mẹ́sǎn àti mọ́kànlá lè ṣe ju èyí tí a ti ṣe lọ! A dúró à ń wò, à ń retí, ṣùgbọ́n ọ̀sán tún pọ́n, ó fẹ́rẹ di ìrọ̀lẹ́ kí bàbá àti ìyá wa tó wọlé. N ò rí kí ojú bàbá mi pọ́n, kí ó sì rẹ̀wẹ̀sí báyìí rí. Agbára kákáni ó fi kí wa pé a kú ile.
Awa paapaa dele, sugbon iya mi ati baba mi ko si ni ile; won ti lo si ile- isin miran ti won pe won si. Won to de, won ko de, a reti, reti, won ko de. Onje osan to je, a o ma ri won o. A wa onje je, sugbon t’ijaya t’ijaya ni. Egbon mi ni ki emi maa toju awon aburo wa, ki oun tun pada lo si ile aburo baba mi yii lati lo wo awon obi wa. Ko pe pupo, o pada de, o ni ko si eniyan kankan ni ile titi kan omo- odo won. Eyi ya wa lenu sugbon kinni omo odun mesan ati mokanla le se ju eyi ti a ti se lo! A duro a n wo, a n reti, sugbon osan tun pon, o fere di irole ki baba ati iya wa to wole. N o ri ki oju baba mi pon, ki o si rewesi bayii ri. Agbara kakani o fi ki wa pe a ku ile.